Windows 2000

Windows 2000 on Microsofti operatsioonisüsteem personaalarvutitele, serveritele ja äriettevõtetele, mis anti välja 17. veebruaril 2000. Windows 2000-ga vahetati välja opsüsteem Windows NT 4.0. Windows 2000 arendamine algas aastal 1997, siis anti välja Windows NT 5.0 beetaversioon 1, sellele järgnes Windows NT 5.0 beetaversioon 2 augustis 1998. Microsoft kuulutas 1998. aasta lõpus, et Windows NT 5.0 nimetatakse ümber Windows 2000-ks. Jaanuaris 1999 kuulutati välja Windows 2000 beetaversioon 3. Windows 2000 arendamine lõppes 1999. aasta lõpus. 17. veebruaril 2000 hakati Windows 2000 turustama. Windows 2000 tootetugi lõppes 13. juulil 2010. Microsoft väitis, et see Windowsi väljaanne on varasematest turvalisem. Windows 2000 tarkvara oli põhiliselt uuendatud, näiteks olid uuendatud Internet Explorer, Windows Desktop ning muid asju. Värskendussüsteem Windows Update otsis Internetist uuendusi ja tõmbas need automaatselt arvutisse. Pärast seda oli võimalik vajadus arvuti taaskäivitada. Muudetud oli ka dokumentide ja kataloogide (kaustade) jagamine Interneti kaudu. Tarkvarale lisati ka funktsioon, mis käivitub automaatselt muusika- või videodokumendi valimisel (kuid mitte käivitamisel). Funktsiooni põhimõte oli mängida heli- või videofail automaatselt ette, et arvutikasutaja ei peaks ootama aeglaste arvutite taga olles, millal Windows Media Player käivitub. Windowsile lisati uue riistvara mudeleid, millest Windows aru saab. Windows 2000-l on 4 hoolduspakki (Service Pack). Hoolduspaki põhimõte seisnes selles, et kõik Windows 2000 uuendusarhiivid, mida sai alla laadida Windows Desktop Update'iga, olis kõik ühes pakis. Service Pack 4-ga saab seadistada arvutile kontoritarkvarasüsteemi Microsoft Office 2007. Windows 2000 oli sisse seadistatud Microsoft DirectX 7 ning animeeritud piltide armastajate jaoks oli Windowsi ka sisse ehitatud Active Desktop. Active Desktopiga sai ka arvuti taustapildiks seada soovitud veebilehe. Microsoft Windows 2000-l on kokku 4 versiooni: Professional (profiväljaanne), Server (serveriväljaanne), Advanced Server (täiustatud serveriväljaanne) ja DataCenter Server (andmekeskuse serveriväljaanne). Microsoft andis 2001. aastal välja ka Advanced Server Limited Editioni (täiustatud serveriväljaanne - limiteeritud versioon) ja Windows 2000 Datacenter Server Limited Editioni (Windows 2000 andmekeskuse serveri limiteeritud versioon). Windows 2000 koduversiooniks nimetati Microsoft Windows Me'd, mida see tegelikult ei olnud: Microsoft Windows ME oli Microsoft Windows 9x-põhine, mis tähendab, et ta ei kasuta Microsofti uuemat ja stabiilsemat NT (New Technology)-süsteemi. Vähese mäluga arvutitel võivad mõned programmid ise taaskäivituse teha. Pärast seda Windows ei käivitu. Või ka mõned muud juhtumid, kui süsteem lakkab töötamast, on Windows 2000 Recovery Console alati käepärast. Windows 2000 RC saab taastada süsteemid, mida buutida ei ole võimalik. Windows 2000 Recovery Console sarnanes Microsoft Windowsi käsureaaknaga, kuid ei olnud kokku segatud Windowsi endaga, sest kui Windows oleks viga saanud, oleks ka Windows Recovery Console viga saanud ega oleks töötanud. Windows 2000 moodi on loodud tasuta operatsioonisüsteem ReactOS.[viide?] 13. juulist 2010 ei toeta Microsoft enam Windows 2000-t.